Sant-Armael

Sant-Armael a zo ur gumun eus Breizh e Kanton Sine e departamant ar Mor-Bihan. Douaroniezh War aod Mor Bihan Gwened ha war lez al Lizieg emañ Sant-Armael. Dezougen War al linenn hent-houarn Surzhur Porzh-Noaloù, serret e 1938, edo Sant-Armael. Istor XIXvet kantved Krouet e voe ar gumun d'an 22 a viz Mae 1858 diwar ul lodenn eus kumun Sarzhav. XXvet kantved Brezel-bed kentañ Mervel a reas 27 gwaz eus ar gumun abalamour d'ar brezel, da lâret eo 5,25 % eus he foblañs e 1911. Eil brezel-bed Mervel a reas tri den ag ar gumun abalamour d'ar brezel. Monumantoù ha traoù heverk Iliz katolik Sant Armael. Melin-vor "Ludre". Monumant ar re varv, luc’hskeudenn. Dioueliet e voe d’an 31 a viz Eost 1924. Ar gochtial a zo bara briochet genidik eus Sant-Armael, fardet gant baraerien gourenez Rewiz a-bezh bremañ. Poblañs Emdroadur ar boblañs abaoe 1962 Niver a annezidi Melestradurezh Tud Gevelliñ An Cloigeann (Iwerzhon) Liammoù diavaez (br) Sant-Armael war lec'hienn Geobreizh Notennoù ha daveennoù